वैसे तो मुझे नानी बेहद अच्छी लगती हैं, उनकी सुनायी गयी अनेक कहानियाँ मुझे प्रेरणा देती हैं, उनके कुछ भजन भी मैंने याद किये हैं, और उनकी धर्मपरायणता मुझे विशेष प्रिय है, उनकी बहुत सारी बातें मुझे बहुत अच्छी लगती हैं, मैं उनकी अनेक बातों से सहमति रखती हूँ और नानी भी मेरे कई प्रश्नों का संतोषजनक उत्तर देकर मुझे संतुष्ट करती हैं लेकिन केवल इसी बात पर मुझे कहीं न कहीं लगता है कि मैं उनके साथ नहीं हूँ क्योंकि मेरा विचार है कि यह बिल्कुल आवश्यक नहीं कि हम सदैव समाज को साथ लेकर चलें, बहुतसी बातें हम स्वेच्छा से कर सकते हैं। कई बार मेरे मन में ये प्रश्न कौंधते हैं कि यदि समाज को ही लेकर चलती तो क्या मीरा, 'मीरा' होती?